Diari Oficial de la Generalitat Valenciana


Sumari del DOGV 3188, del 20-02-1998 (1998/921)

ORDRE de 3 de febrer de 1998, de la Conselleria d'Agricultura, Pesca i Alimentació, per la qual es modifica l'Ordre de 10 de novembre de 1997, per la qual es regula l'autorització de quotes de nova plantació de vinya de vinificació per a la campanya 1997/98, i s'obri un termini nou per a la presentació de sol·licituds.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3188

Data del DOGV
:   20-02-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/921


Data del document
:   03-02-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 3 de febrer de 1998, de la Conselleria d'Agricultura, Pesca i Alimentació, per la qual es modifica l'Ordre de 10 de novembre de 1997, per la qual es regula l'autorització de quotes de nova plantació de vinya de vinificació per a la campanya 1997/98, i s'obri un termini nou per a la presentació de sol·licituds. [1998/X921]
  
Exposició de motius
  
A causa del curt termini existent per a la presentació de sol·licituds, establit en l'Ordre de 10 de novembre de 1997, no s'ha cobert la quota de noves plantacions establit d'acord amb el Reglament (CEE) 1.592/96. Per tant, es considera convenient obrir un nou termini de sol·licituds a fi d'assignar-ne la superfície restant.
  
D'altra banda, ja que la dimensió de les explotacions repercuteix en la rendibilitat d'aquestes, i a fi que les parcel·les de major dimensió a la que s'estableix en l'Ordre de 10 de novembre de 1997, puguen optar a quotes de nova plantació, s'amplia la superfície que pot sol·licitar cada viticultor.
  
Per tot això, a proposta de la Direcció General de Desenvolupament Rural i Producció Agrària, i tenint en compte la legislació vigent al voltant del sector vitivinícola,
  
ORDENE
  
Article 1
  
L'apartat 2 de l'article 6 de l'Ordre de 10 de novembre de 1997, pel qual es regula l'autorització de quotes de nova plantació de vinya de vinificació, se substituirà pel text següent:
  
"La superfície màxima que es plantarà per explotació serà de 5 hectàrees. En el cas de cooperatives o societats agràries de transformació, l'objectiu de les quals siga l'explotació en comú, la superfície màxima que es plantarà per explotació serà de 15 hectàrees".
  
Article 2
  
S'obri un nou termini de presentació de sol·licituds a fi d'assignar la superfície que no s'ha cobert amb l'Ordre de 10 de novembre de 1997. Aquest termini serà de 60 dies naturals comptadors a partir de l'endemà de la publicació d'aquesta ordre en el Diari Oficial de la Generalitat Valenciana.
  
Article 3
  
Els viticultors que hagen sol·licitat noves plantacions d'acord amb l'Ordre de 10 de novembre de 1997, i estiguen interessats a sol·licitar una superfície superior, podran fer una nova sol·licitud sempre que entre las dues sol·licituds la superfície presentada no siga superior a cinc hectàrees, en el cas d'explotador individual, o a 15 hectàrees en el cas de cooperatives o societats agràries de transformació, l'objectiu de les quals siga l'explotació en comú.
  
Article 4
  
S'afegirà el text següent a l'article 4:
  
"Únicament s'hi admetran varietats classificades com a autoritzades en el cas que amb les sol·licituds referents a varietats recomanades no es cobrirà la quota de noves plantacions concedida".
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de febrer de 1998
  
La consellera d'Agricultura, Pesca i Alimentació